Kombinácialiekov
Dobrý deň užívam citalec 20 aké lieky od bolesti môžem snim kombinovat?Ďakujem
Dobrý deň
Ďakujeme za Vašu otázku
Pri súčasnom užívaní lieku Citalec a voľnopredajných liekov od bolesti (Brufen, Aspirin, Nalgesin, Flector kapsule) dochádza k interakciám strednej závažnosti, pri ktorých je zvýšené riziko gastrointestinálnych vredov a krvácania. Z toho dôvodu ich súčasné užívanie neodporúčam.
Pri súčasnom užívaní liekov Citalec s liekmi s obsahom paracetamolu (Panadol Novum, Paralen, Dr. Max Paracetamol) bola tiež pozorovaná stredne závažná interakcia, pri ktorej môže byť ovplyvnený účinok lieku ako aj výskyt nežiadúcich účinkov.
Keďže všetky voľnopredajné lieky interagujú s liekom Citalec, odporúčam informovať sa o vhodnej terapií bolesti u vášho lekára. Lekár môže predpísať liek na lekársky predpis, ktorého užívanie je pri súčasnej terapií liekom Citalec možné.
Prajem pekný zvyšok dňa
S pozdravom, PharmDr. Lucia Kubáňová